Diari Oficial de la Generalitat Valenciana


Sumari del DOGV 7833, del 21-07-2016 (2016/5469)

RESOLUCIÓ de 24 de juny de 2016, de la Direcció General d'Obres Públiques, Transport i Mobilitat, per la qual es regula el sistema de dies de descans obligatori en la prestació de serveis de transport públic de viatgers amb automòbils de turisme a l'àrea de prestació conjunta de València per a l'any 2016 i es deixa sense efectes la Resolució de 7 de gener de 2016, de la Direcció General d'Obres Públiques, Transport i Mobilitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7833

Data del DOGV
:   21-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5469


Data del document
:   24-06-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * taxi

RESOLUCIÓ de 24 de juny de 2016, de la Direcció General d'Obres Públiques, Transport i Mobilitat, per la qual es regula el sistema de dies de descans obligatori en la prestació de serveis de transport públic de viatgers amb automòbils de turisme a l'àrea de prestació conjunta de València per a l'any 2016 i es deixa sense efectes la Resolució de 7 de gener de 2016, de la Direcció General d'Obres Públiques, Transport i Mobilitat. [2016/5469]  
La Llei 6/2011, d'1 d'abril, de Mobilitat de la Comunitat Valenciana, estableix que la prestació del servei del taxi se sotmeta a la intervenció administrativa per a garantir un nivell de qualitat adequat en la prestació del servei.  
La present resolució es dicta de conformitat amb el que disposa l'article 3r de l'Ordre 2/2014, de 6 de febrer, de la Conselleria d'Infraestructures, Territori i Medi Ambient, per la qual s'estableixen les pautes per a la regulació del sistema de descans obligatori en el servei del taxi a l'àrea de prestació conjunta de València.  
La situació de crisi econòmica, amb el consegüent impacte negatiu sobre la mobilitat i sobre la demanda del servei del taxi, ha provocat un excés en l'oferta de servei que requereix una regulació del sistema de descans obligatori i la limitació diària en la prestació de serveis de taxis en l'àrea de prestació conjunta de València.  
D'acord amb el que disposa el Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Prestació del servei de dilluns a divendres  
La prestació del servei de taxi en l'àrea de prestació conjunta de València es farà sota el règim de descans obligatori d'un període fix setmanal de dilluns a divendres.  
  
Segon. Prestació del servei els dissabtes o diumenges  
Totes i cada una de les llicències de l'àrea de prestació conjunta de València descansaran un dissabte o un diumenge de cada setmana, alternativament, en funció de la numeració parella o imparella de la llicència, de conformitat amb l'article 3 de l'Ordre 2/2014, de 6 de febrer.  
  
Tercer. Distribució dels dies de descans  
1. A partir del dia de l'entrada en vigor d'aquesta resolució, els dies de descans obligatori de les autoritzacions de taxi adscrites a l'àrea de prestació conjunta de València queden distribuïts de la forma següent:  
  
  
Dia de la setmana Indicatiu Terminació de l'autorització que descansa  
Dilluns E 8-9  
Dimarts A 0-1  
Dimecres B 2-3  
Dijous C 4-5  
Divendres D 6-7  
  
  
2. Per a les autoritzacions de taxi adaptades a persones de mobilitat reduïda, el dia de descans obligatori queda distribuït de la forma següent:  
  
Dia de la setmana Indicatiu Núm. d'autorització de taxi adaptat que descansa  
Dilluns E 892 € 2099  
Dimarts A 961 € 2600 € 2961 € 2068  
Dimecres B 188 € 490 € 2446 € 2874 € 2958  
Dijous C 1321 € 1513 € 2805  
Divendres D 1010 € 1553 € 1565 € 2560 -2892  
  
  
  
3. Els dies de descans per a les autoritzacions de taxi adaptats aniran senyalats per mitjà d'un identificador adhesiu que s'adherirà en lloc visible en el vidre posterior dels vehicles, i que consistirà en la lletra A, B, C, D o E, d'acord amb el disseny que s'estableix en l'annex I de la Resolució de 3 de març de 2014, de la Direcció General de Transports, i que seran col·locats pels titulars de les autoritzacions segons el torn que corresponga.  
  
Quart. Prestació del servei durant els dissabtes i els diumenges  
1. La prestació durant els dissabtes i els diumenges del transport públic de taxi per a autoritzacions pertanyents a l'àrea de prestació conjunta de València es prestarà sota un règim de torns en què descansarà la meitat de la flota i s'organitzaran de la manera següent:  
- Quan el dissabte siga data parella prestaran servei els taxis amb número d'autorització de l'àrea parella i descansaran la resta de vehicles.  
- Quan el dissabte siga data imparella prestaran el servei els taxis amb número d'autorització de l'àrea imparella i descansaran la resta de vehicles.  
- Quan el diumenge siga data parella prestaran el servei els taxis amb número d'autorització de l'àrea parella i descansaran la resta de vehicles.  
- Quan el diumenge siga data imparella prestaran el servei els taxis amb número d'autorització de l'àrea imparella i descansaran la resta de vehicles.  
No obstant la distribució anterior, el dissabte dia 31 de desembre de 2016 prestaran servei les autoritzacions imparelles i el diumenge 1 de gener de l'any 2017 prestaran servei les autoritzacions parelles als efectes d'evitar la fallida del sistema d'alternança.  
2. Per a les autoritzacions de taxi adaptades a persones amb mobilitat reduïda, es consideraran autoritzacions que treballen els caps de setmana:  
- Els dissabtes o diumenges que siga data parella, les autoritzacions número 188, 490, 892, 2068, 2446, 2560, 2600, 2874 i 2958, i descansaran les restants autoritzacions.  
- Els dissabtes o diumenges que siguen data imparella, les autoritzacions 961, 1010, 1321, 1513, 1553, 1565, 2099, 2805, 2892 i 2961, i descansaran les restants autoritzacions.  
  
Cinqué. Serveis prèviament contractats  
Les autoritzacions de taxi de l'àrea de prestació conjunta de València que tinguen adscrit un vehicle adaptat podran prestar servei els dies en què els corresponga el descans obligatori sempre que es tracte de serveis prèviament contractats per a atendre necessitats de mobilitat de persones amb capacitat reduïda.  
La prestació d'aquest tipus de serveis durant els dies de descans obligatori haurà d'identificar-se a través del distintiu que s'adjunta com a annex II de la Resolució de 3 de març de 2014, de la Direcció General de Transports, que haurà de ser col·locat en el tauler de control i en el vidre posterior de tal forma que siga visible des de l'exterior del vehicle.  
  
Sisé. Senyal identificatiu del dia de descans  
Els dies de descans fix de dilluns a divendres aniran senyalats amb els indicatius A, B, C, D i E, que els corresponga, de conformitat amb l'annex de l'esmentada Ordre 2/2014, de 6 de febrer.  
  
Seté. Descans durant el mes d'agost  
Durant el període de l'1 d'agost al 28 d'agost, ambdós inclosos, no serà aplicable el que s'ha estipulat en els articles 2 i 4 de la present resolució, relatiu a la prestació del servei durant els dissabtes i els diumenges. Sí que serà aplicable, no obstant això, els preceptes 1 i 3 relatius a la prestació del servei de dilluns a divendres i a la distribució dels dies de descans, respectivament.  
Des del dia 1 d'agost al 14 d'agost, ambdós inclosos, descansaran les autoritzacions amb números parells.  
Des del dia 15 d'agost al 28 d'agost, ambdós inclosos, descansaran les autoritzacions amb números imparells.  
La present resolució que deixa sense efectes el que disposa la Resolució de 7 de gener de 2016, de la Direcció General d'Obres Públiques, Transport i Mobilitat que regula el sistema de dies de descans obligatori en la prestació de serveis de transport públic de viatgers amb automòbils de turisme en l'Àrea de Prestació Conjunta de València per a l'any 2016, produirà efectes des de l'endemà de l'aprovació.  
  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua publicació en el Diari Oficial de la Comunitat Valenciana, d'acord amb el que estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que es considere oportuna.  
  
València, 24 de juny de 2016.- El director general d'Obres Públiques, Transport i Mobilitat: Carlos Domingo Soler.